**Bezpečnostný a krízový plán DO FÉNIX**

**(Príloha k Smernici na zabezpečenie BOZP v podmienkach DO FÉNIX)**

Krízový plán DO FÉNIX obsahuje postupy, ktoré presne riešia niektoré krízové situácie (v spojitosti s prejavmi rizikového správania detí), ktoré v DO FÉNIX môžu nastať.

Bezpečnostný a krízový plán zahŕňa popisy krízových situácii a postupy riešenia pri ich výskyte.

Úloha DO FÉNIX v týchto situáciách je iba preventívna a poradenská, šetrenie realizuje Polícia SR. S krízovým plánom DO FÉNIX sú zoznámení pracovníci s deťmi a mládežou, vedúci základných kolektívov, dobrovoľníci, rodičia a všetci členovia DO FÉNIX.

Cieľom krízového plánu je stanoviť záväzný postup pre všetkých pracovníkov DO FÉNIX, dobrovoľníkov, predsedov ZO a vedúcich ZK v prípadoch podozrení alebo výskytu šikany konzumácie návykových látok medzi deťmi a sexuálneho zneužívania . Krízový plán je súčasťou Smernice DO FÉNIX o zabezpečení BOZP.

**ÚVOD - ČO ROBIŤ KEĎ**

V rámci prevencie sociálno-patologických javov, ako je šikana, drogy, ale i mentálna anorexia, bulímia, a pod, je potrebné venovať zvýšenú pozornosť akýmkoľvek zmenám v správaní, ktoré sa u jednotlivca prípadne v kolektíve vyskytnú. Pri akejkoľvek zmene správania alebo pri podozrení je vždy nutné:

 1. Pokiaľ sa to týka jednotlivca, porozprávať sa s ním v bezpečnom a chránenom prostredí a pokúsiť sa zistiť príčinu zmeny.

2. O zistených poznatkoch informovať predsedu ZO.

3. Pokiaľ sa zmena týka celého kolektívu, je potrebné túto skutočnosť nahlásiť riaditeľovi školy do ktorej dieťa chodí

4. Vedúci ZK o zistenom stave informuje zákonného zástupcu detí a s ohľadom na situáciu buď individuálne alebo prostredníctvom mimoriadneho stretnutia s rodičmi, zákonným zástupcom ponúkne pomoc pri riešení a odporučí poradenské zariadenie.

Vedúci Základných kolektívov pri podozrení na zanedbávanie povinnej starostlivosti o dieťa, telesné tresty, domáce násilí apod. upozorní zákonných zástupcov a predsedu ZO. Pokiaľ nedôjde k pozitívnej zmene, nahlási DO FÉNIX situáciu na odbor starostlivosti o dieťa a polícii.

**DO FÉNIX PREVENTIVNÍ TÝM :**

Mgr. Eva Pintérová predsedníčka DO FÉNIX

Mgr. Martina Barboríková – riaditeľka Ústredia

Mgr. Katarína Kepenešová – projektová manažérka DO FÉNIX

Predsedovia ZO v celej organizácii

**A. Postup DO FÉNIX pri výskyte podozrivej látky a pri podozrení na užitie omamných látok dieťaťom**

**I. Pri náleze neznámej látky**

**1. MOŽNOSŤ**

a) ak zaistí dospelá osoba podozrivú látku a je podozrenie, že sa jedná o drogu či inú škodlivou látku, v prítomnosti ďalšieho dospelého dobrovoľníka uloží tuto látku do obálky.

b) Na obálku napíše dátum, čas a miesto zaistenej látky, prípadne komu bola odobraná, podpíše sa a uvedie meno svedka. Obálku prelepí, opečiatkuje pečiatkou DO FÉNIX a uschová ju do trezoru alebo na iné bezpečné miesto, poprípade ju odovzdá predsedovi ZO ( vedúcemu tábora, ) alebo inej autorite DO FÉNIX.

c) Potom je nutné bezodkladne oznámiť túto skutočnosť polícii. Identifikáciu realizuje vždy polícia, nikdy nie pracovník, alebo dobrovoľník DO FÉNIX. Pri prevzatí neznámej látky Políciou SR si DO FÉNIX nechá tuto skutočnosť písomne potvrdiť.

d) Pokiaľ je zaistená podozrivá látka u dieťaťa, ktoré javí známky otravy, odovzdá sa látka rovnakým spôsobom privolanému lekárovi.

**2. MOŽNOSŤ**

a) dobrovoľník ponechá neznámu látku na mieste nálezu

b) bezodkladne zavolá políciu

c) do príjazdu polície zaistí dohlaď na mieste nálezu, príp. zadrží dieťa u ktorého bola nájdená látka.

**II. Pri ohrození zdravia dieťaťa**

V prípade ohrozenia zdravia dieťaťa v dôsledku podozrenia na požitie omamnej látky sa postupuje tak, ako keď dieťa príde na činnosť organizovanú DO FÉNIX s teplotou.

a) dieťa javiace príznaky užitia omamnej látky je odvedené z kolektívu do miestnosti, kde zostane do príchodu rodičov, alebo zdravotníka. Vedúci zabezpečí dozor dospelej osoby.

b) DO FÉNIX bezodkladne informuje rodičov dieťaťa alebo jeho zákonných zástupcov o bližšie nešpecifikovaných zdravotných problémoch dieťaťa, rodičia sú vyzvaní k tomu, aby si dieťa čo najskôr vyzdvihli z aktivity DO FÉNIX, preto že je nutné lekárske vyšetrenie.

***Ak si rodič príde na aktivitu po dieťa***

* Je zoznámený so zdravotnými problémami
* Po užití stimulačných či kanabinoidných látok (dieťa má napríklad rozšírené zrenice), vedúci apeluje na rodičov, aby s dieťaťom navštívil lekára.
* Vedúci odkáže rodičov na odborníkov na špecializovaných pracoviskách v rámci svojho okresu

***Ak si rodič pre dieťa nepríde***

* Vedúci prehodnotí zdravotní stav dieťať, zavolá lekársku službu (môže ísť o predávkovanie návykovou látkou).
* Rodič je o postupe DO FÉNIX informovaný akýmkoľvek dokázateľným spôsobom..

c) Zástupca DO FÉNIX vyhotoví zápis priebehu celého prípadu a stanoví postup, ako zamedziť prípadnému výskytu podozrivých látok na aktivitách DO FÉNIX:

**Postup:**

1.Pri poučení deti o BOZP na aktivitách DO FÉNIX je zdôraznený zákaz nosenia, držania, distribúcie a zneužívania návykových látok .

2. Na stretnutí s rodičmi sú rodičia zoznámení s účinkami a príznakmi užitia návykových látok, ako sa DO FÉNIX k prípadu postaví, ako bude pracovať s rizikovou skupinou v oblasti prevencie . Ďalej sú oboznámení s tým, že dieťa ktoré je pod vplyvom návykovej látky na aktivitách DO FÉNIX porušuje vnútorné predpisy.

3. Dieťa, ktoré preukázateľne zneužilo omamnú látku na aktivitách DO FÉNIX porušilo BOZP.

4. DO FÉNIX pozve najrýchlejšou cestou zákonných zástupcov dieťaťa . Zákonní zástupcovia sú zoznámení so všetkými okolnosťami prípadu, porušením predpisov DO FÉNIX. DO FÉNIX odporučí zákonným zástupcom dieťaťa špecializovanú pomoc odborníkov.

5. Deti sú všeobecnou formou zoznámené s prípadom a sú upozornené na závažnosť držania, prechovávania a užívania návykových látok a to nielen na aktivitách DO FÉNIX.

d) DO FÉNIX informuje sociálny odbor v prípade, že dieťa je preukázateľne ovplyvnené drogou (aj alkoholom) alebo je v akútnom ohrození zdravia po požití drogy, t.j. pri nebezpečí predávkovania sa a trvalého zdravotného poškodenia vrátane vzniku návyku a bezprostredného ohrozenia.

**III. Pri podozrení, že dieťa zneužíva návykové látky**

Vedúci základného kolektívu

a) diskrétne situáciu prešetrí – citlivo zistí čo najviac informácií

b) pohovorí si s dieťaťom – a odporučí mu rozhovor s odborníkom (Linka dôvery IPčko, PPP, ...)

*Po dôvodnom podozrení*

c) citlivo informuje zákonných zástupcov a upozorní ich na ďalší postup DO FÉNIX v prípade akútneho ohrozenia zdravia po požití drogy – nebezpečie z predávkovania a trvalého zdravotného poškodenia.

d) v prípade negatívnej reakcie zákonného zástupcu po oboznámení sa so skutočnosťou a v prípade, že rodiča nezabezpečia ďalšiu starostlivosť v oblasti prevencie oznámi DO FÉNIX túto skutočnosť sociálnemu odboru

e) pokiaľ nie je v silách DO FÉNIX spoločne s rodičmi problém vyriešiť, odporučí vedúci ZK rodičom ďalšiu odbornou pomoc.

**IV. Tabakové výrobky**

Na všetkých podujatiach DO FÉNIX je fajčenie zakázané bez ohľadu na to, či sú vo bonkajších, alebo vnútorných priestoroch.

1. Ak je dieťa pristihnuté pri fajčení je primárne nutné zabrániť mu v ďalšej konzumácii tabakových výrobkov

2. Tabakový výrobok mu je odobraný.

4. Vedúci ZK informuje zákonného zástupcu dieťaťa o porušení zákazu fajčenia.

5. Pri opakovanom porušení tohoto zákazu DO FÉNIX vyrozumie orgán sociálnoprávnej ochrany a kurately

6. Z konzumácie tabakových výrobkov sú vyvodené sankcie až do zákazu účasti na podujatiach DO FÉNIX

**V. Alkohol**

V priestoroch DO FÉNIX i na všetkých podujatiach DO FÉNIX je zákaz konzumácie alkoholu. Podávanie alkoholu osobám mladším ako 18 rokov môže byť kvalifikované ako priestupok alebo trestný čin.

1. Pri pristihnutí dieťaťa je primárne potrebné zabrániť v ďalšej  konzumácii

2. Alkohol je potrebné dieťaťu odobrať a zaistiť

3. Vedúci ZK posúdi, či dieťaťu nehrozí nebezpečenstvo

4. V prípade, že je ohrozené na zdraví a živote, volá lekársku službu prvej pomoci.

5. V prípade, že nebezpečenstvo nehrozí, spíše stručný záznam s vyjadrením dieťaťa (odkiaľ a od koho alkohol získal).

6. Oboznámi zákonného zástupcu a vyzve ho, aby si dieťa vyzdvihol z podujatia DO FÉNIX

8. Pri opakovaní priestupku ma DO FÉNIX oznamovaciu povinnosť k orgánu sociálnoprávnej ochrany a kurately.

9. DO FÉNIX v záujme dieťaťa môže informovať zákonného zástupcu o možnostiach odbornej pomoci pri riešení situácie.

10. Z konzumácie alkoholu v DO FÉNIX sú vyvodené sankcie až do zákazu účasti na podujatiach DO FÉNIX.

**B. Postup DO FÉNIX pri šetrení zneužívania návykových látok alebo trestnej činnosti**

**I. Vyšetrovanie a výsluch polície**

Vstup polície SR na aktivity DO FÉNIX

Dobrovoľníci a zamestnanci DO FÉNIX sa snažia o maximálne dobrú spoluprácu, vzájomný rešpekt a ústretovosť. Pri vyšetrovaní políciou je vždy prítomný predseda ZO, poprípade predseda DO FÉNIX Pokiaľ to nie je možné, je informovaný aspoň telefonicky.

1. Policajt je povinný sa preukázať identifikačným číslom alebo služobným preukazom alebo odznakom služby kriminálnej polície .

2. V prípade pochybností o totožnosti policajta si predseda ZO overí totožnosť telefonický na pracovisku polície.

3. predseda ZO sa zoznámi s predmetom policajného úkonu a dôvodom, ktoré k nemu vedú

***Predvolanie a predvedene dieťaťa, poddanie vysvetlenia a výsluch***

Polícia môže vyžadovať vysvetlenie, môže uskutočniť výsluch, predvolať alebo predviesť dieťa aj mimo účasti dieťaťa na podujatí DO FÉNIX.

1. Predseda ZO zabezpečí dohľad dospelej osoby po celý čas služobného zákroku ako i služobného úkonu a to i v prípade, že je uskutočňovaný na aktivitách DO FÉNIX. Písomne je zaznamenané číslo policajta meno dieťaťa a dátum. Po ukončení procesu sa dieťa vráti späť na aktivitu DO FÉNIX alebo je odovzdané zákonnému zástupcovi.

2. Zákonných zástupcov oboznamuje polícia dopredu (pri osobe mladšej ako 15 rokov informuje tiež orgány sociálnoprávnej ochrany a kurately), v prípade, že tak neučinila, informuje zákonných zástupov pracovník ( dobrovoľník) DO FÉNIX – o spôsobe vyrozumenia sa dohodne s policajtami. Podľa zákona môžu byť mladiství vypočúvaní aj bez účasti osôb vykonávajúcich dohlaď nad neplnoletým.

Pre deti a mládež platí v plnej miere prezumpcia neviny.

**II. Oznamovanie trestnej činnosti**

1. V prípade, že je dobrovoľník svedkom trestnej činnosti alebo sa o nej dozvie, ohlási to predsedovi ZO DO FÉNIX, ktorý o tom vyhotoví zápis.

2. Predseda ZO DO FÉNIX celú záležitosť oznámi Polícii SR. Trestnou činnosťou sa rozumie užívanie omamných látok, gamblerstvo, šikana, týranie, vražda, lúpeže, pohlavné zneužívanie, znásilnenie, majetková trestná činnosť, ďalej vystavenie šikane či týraniu, poprípade inému nežiadúcemu zachádzaniu na aktivitách DO FÉNIX i mimo nich.

**C. Postup DO FÉNIX pri diagnostike a vyšetrovaní šikany**

DO FÉNIX je povinná riešiť šikanu na podujatiach organizovaných DO FÉNIX.

DEFINICIA ŠIKANOVANIA

Šikanovanie je akékoľvek správanie, ktorého zámerom je ublížiť, ohroziť alebo zastrašovať dieťa prípadne skupinu detí. Spočíva v cielených a opakovaných fyzických a psychických útokoch jedincom alebo skupinou voči jedincom, či skupine detí, ktoré sa nevedia, alebo z najrôznejších dôvodu nemôžu brániť. Zahŕňa ako fyzické útoky v podobe bitia, vydierania, krádeží, poškodzovania vecí, tak aj útoky slovné v podobe nadávok, ohovárania, vyhrážania či ponižovania. Môže mať i formu sexuálneho obťažovania až zneužívania. Môže sa realizovať i prostredníctvom elektronickej komunikácie kyberšikana). Zahŕňa útoky prostredníctvom e-mailov, SMS správ, urážlivých materiálov na internetových stránkach apod. Šikana sa prejavuje i v nepriamej podobe ako demonštratívne prehliadanie a ignorovanie dieťaťa či detí. Nebezpečnosť pôsobenia šikany spočíva zvlášť v závažnosti a neriedka v celoživotných následkoch na duševnom a telesnom zdraví obetí.

***Pracovník s deťmi a mládežou, vedúci ZK a dobrovoľník je svedkom šikany – brutálneho násilia***

1. Bezprostredná záchrana obete ! Odviesť obeť okamžite z priestoru kde prišlo k šikane

2. Dohovoriť sa s ostatnými vedúcimi na spolupráci pri vyšetrovaní

3. Pokračovať v pomoci a podpore obete (dát jej napiť, zaistiť lekárske vyšetrenie)! Po návratu od lekára nepúšťať obeť späť do priestoru, kde prišlo k šikane

4. Kontaktovať rodiča obete – pri rozhovore s rodičmi sa vyvarovať slovu šikana, lepšie je používať trápené alebo ubližované dieťa. Hovoriť s nimi „na rovinu“, ubezpečiť je, že sa konflikt rieši. Dohodnúť sa s rodičmi, akým spôsobom bude zabezpečená bezpečnosť dieťaťa.

5. Ohlásiť celú vec polícii.

6. Nasleduje vlastné vyšetrovanie.

***Pracovník s deťmi a mládežou, vedúci ZK a dobrovoľník sa o šikane dozvie sprostredkovane***

*OVERENIE SITUÁCIE*

1. Kontaktovať zákonného zástupcu– (nie v prítomnosti dieťaťa!!), pri rozhovore s rodičmi nehovoriť o šikaně, iba si overiť signály (pomočovanie, zvraty v správaní, nočné desy, poškodené veci, zmeny v správaní, zhoršenie prospechu a podobne.) Vyžiadať súhlas rodiča k vyšetrovaniu, zdôrazniť záujem na zabezpečení bezpečia pre dieťa.

2. Podpísať súhlas k vyšetrovaniu.

3. V spolupráci s ostatnými vedúcimi začať šetrenie.

4. Nájsť vhodných svedkov

*VYŠETROVANIE*

1. Upozorniť na písanie zápisu.

2. Nenaliehať, nechať ich povedať čo chcú.

3. Mať pri vyšetrovaní tretiu osobu aby neprišlo k obvineniam zo strany rodičov.

4. Pokračuje pomoc a podpora obete. Zabezpečiť ochranu obete – nechať ju bezpečne odísť z podujatia DO FÉNIX (informovať rodiča) alebo zabezpečiť jeho ochranu! Agresorom oznámiť, ako budú postihnutí v prípade, že obeť znovu napadnú. Zo všetkých jednaní musí byť vyhotovený zápis s podpismi zúčastnených.

5. Pre potrestanie agresora využiť výchovné opatrenia– napr. zákaz vstupu na podujatia DO FÉNIX.

**D. Riešenie prípadov súvisiacich a krádežami a vandalizmom**

**I. Krádeže**

***Preventívny postup proti krádežiam***

1. Krádeže sa považujú za protiprávne správanie a pokiaľ sa DO FÉNIX o takomto správaní dozvie, je povinná túto skutočnosť ohlásiť orgánom činným v trestnom konaní , alebo odporučiť poškodenému (jeho zákonnému zástupcovi) obrátiť sa na tieto orgány .

2. Nosiť cenné predmety na podujatia DO FÉNIX je rizikové správanie, ktoré môže viest k ich odcudzeniu. Pokiaľ cenné predmety od detí prevezme do úschovy vedúci , pri ich strate či odcudzení hradí krádež DO FÉNIX .

3. Deti sú vedené tak, aby dokázali rozpoznať protiprávne správanie. V prípade, že sa stanú svedkami takéhoto správania, ohlásia to pracovníkovi s deťmi a mládežou, vedúcemu ZK či ktorémukoľvek dobrovoľníkovi DO FÉNIX.

*Postup pri nahlásení krádeže dieťaťom*

1. O udalosti uskutočniť záznam na základe výpovedi poškodeného.

2. Vec ohlásiť Polícii SR alebo poučiť poškodené dieťa (jeho zákonného zástupcu) o tejto možnosti.

3. V prípade, že je známy páchateľ a je mladší ako 18 rokov, nahlásiť vec orgánom sociálnoprávnej ochrany detí a súčasne vec odovzdať orgánom činným v trestnom konaní.

**II. Vandalizmus**

***Preventívny postup proti vandalizmu***

1. Každý je zodpovedný za škody, ktoré svojim správaním spôsobil a DO FÉNIX bude požadovať náhradu, pokiaľ škodu spôsobil úmysle alebo z nedbanlivosti.

2. V rámci poučenia o BOZP upozorňovať deti na správanie, ktoré vedie k poškodzovaniu majetku a ako sa takému správaniu vyhnúť.

***Postup pri vzniku škody***

1. O vzniknutej škode na majetku DO FÉNIX , prípadne prenajatých priestorov je potrebné vyhotoviť záznam a pokúsiť sa odhaliť vinníka.

2. V prípade, že vinníka DO FÉNIX pozná, môže od neho (jeho zákonného zástupcu) vymáhať náhradu škody.

3. Ak nedôjde medzi zákonným zástupcom neplnoletého dieťaťa a DO FÉNIX k dohode o náhradu škody, môže DO FÉNIX vymáhať náhradu súdnou cestou.

**E. Rizikové sexuálne správanie a sexuálne zneužívanie**

Rizikové sexuálne správanie môže negatívne ovplyvňovať jedinca, ktorý sa ho dopustí, či sa ho nejakým spôsobom dotýka, a to ako v čase, kedy sa odohráva, tak i v budúcnosti. Následne sa môže prejaviť vo vývoji psychiky (napr. posun hodnôt), v psychologicko-sexuologickej oblasti (napr. preferencie patologických sexuálnych aktivít), v zdravotnej (napr. pohlavne prenosné choroby) a sociálnej oblasti (napr. nadväzovanie neadekvátnych sociálnych väzieb).

K rizikovému sexuálnemu správaniu patrí napr. predčasný začiatok pohlavného života, vysoká frekvencia pohlavných stykov, náhodné známosti, či prostitučné správanie.

Dieťa môže byť buď aktívnym konateľom rizikového sexuálneho správania alebo jeho obeťou.

Za sexuálne rizikové správanie je považovaný súbor prejavov správania sprevádzajúceho sexuálne aktivity a vykazujúci poukázateľný nárast zdravotných, sociálnych a ďalších typov rizík. Môže sa jednať o bežné správanie v populácii (napr. nechránený pohlavní styk pri náhodné známosti).

Patria sem tiež nové fenomény prinášajúce riziko aj iných ako len zdravotných dopadov, ako je napríklad zverejňovanie intímnych fotografií na internete alebo ich posielanie mobilným telefónom, eventuálne nahrávanie na video so zvýšeným rizikom zneužitia takéhoto materiálu.

V oblasti primárnej prevencie je potrebné predovšetkým vytvárať zdravé postoje, ktoré následne ovplyvňujú správanie jednotlivcov (prípadne i zmenu postoja) a to ešte skôr, ako k sexuálnemu rizikovému správaniu skutočne príde.

**Existujú tri základné ukazovatele, kedy sa sexuálne správanie pokladá za škodlivé a kedy by mal pracovník s deťmi a mládežou, vedúci ZK alebo dobrovoľník zasiahnuť**

1) ak ho dieťa nerealizuje v súkromí.

2) ak vznikne podozrenie, že pri ňom zraňuje sebe alebo nikoho ďalšieho.

3) ak sa zo sexuálneho správania stane nutkavé správanie

Je dobré, keď je možná spolupráce s rodičmi. V tomto prípade je možné podľa závažnosti, riešiť vzniknutú situáciu priamo, alebo sprostredkovať kontakt rodiča na špecializované pracovisko, ktoré ponúka psychologické terapeutické a poradenské služby.

# Rizikové sexuálne správanie upravuje Trestný zákon. Zákon č. 300/2005 Z. z.

§ 199 Znásilnenie

§ 200 Sexuálne násilie

§ 201 Sexuálne zneužívanie

§ 208 Týranie blízkej a zverenej osoby

§ 340 Neoznámenie trestného činu

**Doporučení postupy:**

* Každý pracovník s deťmi a mládežou, ako i dobrovoľník si musí byť vedomí, že je potrebné brať vážne každé vyjadrenie dieťaťa a nepodceňovať ho.
* Neprisuší mu posužovať pravdivosť oznámení či tvrdení dieťaťa..
* Dospelý je povinný chrániť a prozaizovať najlepší záujem dieťaťa. Zistené násilie páchané na dieťati (aj sexuálne) je povinný ohlásiť Orgánom sociálnoprávni ochrany a kurately, alebo Polícii SR.

Sexuálne zneužívanie zahŕňa akúkoľvek sexuálnu aktivitu vykonávanú dospelým na dieťati, pred ktorou dieťa chráni Trestný zákon. Sexuálne činnosti dieťaťa zamerané na iné dieťa sa považujú za zneužívanie, ak je dieťa (páchateľ) výrazne staršie než jeho obeť, alebo ak použije silu, hrozbu alebo iné nátlakové prostriedky.

Sexuálne zneužívanie a vykorisťovanie zahŕňa podnietenie alebo donútenie dieťaťa - osoby mladšej ako 15 rokov, aby sa zapojilo do nezákonnej alebo psychicky škodlivej sexuálnej činnosti, komerčné sexuálne vykorisťovanie detí, využívanie detí v zvukových alebo obrazových záznamoch zneužívania detí, detskú prostitúciu.

**Pravidlá pre vedúcich**

* Akékoľvek individuálne riešenie problému s dieťaťom nesmie byť za zatvorenými dverami.
* Vedúci ZK (animátor) či iný zodpovedný dospelý si k pohovoru prizýva ďalšieho kolegu, alebo si dieťa vezme so sebou kamaráta.
* Žiaden Vedúci ZK (animátor) nesmie preferovať jedno dieťa a špeciálne sa mu venovať
* Nevytvárame s jednotlivcami nadštandardné vzťahy
* Ak vidíme, že dieťa je tajnostkárske a vytvárajú si s dospelým v tábore nadštandardný vzťah, treba si to všímať.
* Všetkým deťom sa musí venovať rovnaká pozornosť.

**Deti:**

* Deti, ktoré môžu byť potenciálnou obeťou, si väčšinou veľmi neveria sú vyčlenené z kolektívu.
* Dieťa musí vedieť, že nik nemôže robiť, čo mu je nepríjemné alebo s čím nesúhlasí.
* Dieťa vie, že má nárok povedať nie a zdôveriť sa na bezpečnom mieste, kde mu bude poskytnutá ochrana.
* Neodmysliteľnou súčasťou ochrany sú aj štandardy a postupy poskytovania ochrany.

***Štandardy a postupy pri vyšetrovaní a poskytnutie ochrany***

* detí, ktoré zažili sexuálne násilie, by sme mali predovšetkým vypočuť
* nespochybňovať to, čo nám hovoria, akokoľvek zvláštne sa nám to môže zdať.
* Naopak, treba ich pochváliť za to, že sa zdôverili a vyzdvihnúť ich statočnosť.
* Takisto je neprípustné diskutovať o tom, či sa dalo robiť niečo inak pred tým, počas alebo po skutku. Na prípady extrémneho ohrozenia, kam sexuálne násilie patrí, reaguje každý inak a nikto z nás nevie, ako by reagoval on sám.
* Deťom ktoré zažili sexuálne násilie, treba poskytnúť čo najviac podpory a posilnenia.
* Vedúci tábora, poprípade predseda ZO má právo kontroly, vykonáva dozor na aktivite.

***Pracovník s deťmi a mládežou, vedúci ZK a dobrovoľník je svedkom sexuálneho obťažovania - zneužívania***

1. Bezprostredná záchrana obete ! Odviesť obeť okamžite z priestoru kde prišlo k zneužitiu

2. Dohovoriť sa s ostatnými vedúcimi na spolupráci pri vyšetrovaní

3. Pokračovať v pomoci a podpore obete (dať obeti napiť, zaistiť lekárske vyšetrenie)! Po návratu od lekára nepúšťať obeť späť do priestoru, kde prišlo k zneužitiu

4. Kontaktovať rodiča obete – pri rozhovore s rodičmi sa vyvarovať slovu znásilnenie, sexuálne obťažovanie, lepšie je používať trápené alebo ublíženie dieťaťu. Hovoriť s nimi „na rovinu“, ubezpečiť ich, že sa konflikt rieši. Dohodnúť sa s rodičmi, akým spôsobom bude zabezpečená bezpečnosť dieťaťa.

5. Ohlásiť celú vec polícii.

6. Nasleduje vlastné vyšetrovanie.

***Pracovník s deťmi a mládežou, vedúci ZK alebo  dobrovoľník sa o  obeti sexuálneho obťažovania – zneužívania dozvie sprostredkovane***

*OVERENIE SITUÁCIE*

1. Kontaktovať zákonného zástupcu– (nie v prítomnosti dieťaťa!!), pri rozhovore s rodičmi nehovoriť o sexuálnom zneužívaní iba si overiť signály - zmeny správania. Vyžiadať súhlas rodiča k vyšetrovaniu, zdôrazniť záujem na zabezpečení bezpečia pre dieťa.

2. Podpísať súhlas k vyšetrovaniu.

3. V spolupráci s ostatnými vedúcimi začať šetrenie.

4. Nájsť vhodných svedkov

*VYŠETROVANIE*

1. Upozorniť na písanie zápisu.

2. Nenaliehať, nechať ich povedať čo chcú.

3. Mať pri vyšetrovaní tretiu osobu aby neprišlo k obvineniam zo strany rodičov.

4. Pokračuje pomoc a podpora obete. Zabezpečiť ochranu obete – nechať ju bezpečne odísť z podujatia DO FÉNIX (informovať rodiča)alebo zabezpečiť jeho ochranu! Páchateľa sexuálneho násilia izolovať a nedovoliť mu priblížiť sa k obeti. Zo všetkých jednaní musí byť vyhotovený zápis s podpismi zúčastnených.

5. Pre potrestanie agresora využiť opatrenia– napr. zákaz vstupu na podujatia DO FÉNIX.

6. Oznámiť výsledky šetrenia orgánom činným v trestnom konaní

***DO FÉNIX v zastúpení SRF a RZO sleduje***

* kvalifikáciu, skúsenosti či bezúhonnosť, vedúcich
* dDzor a kontrolu nad správaním
* Informovanosť detí o bezpečnosti na podujatiach
* Vytvorenie zóny bezpečia, kde sa môže jednotlivec zdôveriť - bezpečné miesto, kde mu bude poskytnutá ochrana.